Ericu950/Stoicheia-meter-silver huggingface dataset:
καλοῦνται δ ἀθεώρητοι ὅτι μὴ ἔχουσι συγκαταθέσεις , ἀλλ ἐπιγίνονται καὶ περὶ φαύλους  γίγνονται  , ὡς ὑγίεια , ἀνδρεία .
τεκμήριον δὲ τοῦ ὑπαρκτὴν εἶναι τὴν ἀρετήν φησιν ὁ Ποσειδώνιος ἐν τῷ πρώτῳ τοῦ Ἠθικοῦ λόγου τὸ γενέσθαι ἐν προκοπῇ τοὺς περὶ Σωκράτην καὶ Διογένην καὶ Ἀντισθένην .
εἶναι δὲ καὶ τὴν κακίαν ὑπαρκτὴν διὰ τὸ ἀντικεῖσθαι τῇ ἀρετῇ .
διδακτήν τ εἶναι αὐτήν , λέγω δὲ τὴν ἀρετήν , καὶ Χρύσιππος ἐν τῷ πρώτῳ Περὶ τέλους φησὶ καὶ Κλεάνθης καὶ Ποσειδώνιος ἐν τοῖς Προτρεπτικοῖς καὶ Ἑκάτων 0 ·
ὅτι δὲ διδακτή ἐστι , δῆλον ἐκ τοῦ γίνεσθαι ἀγαθοὺς ἐκ φαύλων 0 1 .
παναίτιος μὲν οὖν δύο φησὶν ἀρετάς , θεωρητικὴν καὶ πρακτικήν ·
ἄλλοι δὲ λογικὴν καὶ φυσικὴν καὶ ἠθικήν 0 ·
τέτταρας δὲ οἱ περὶ Ποσειδώνιον καὶ πλείονας οἱ περὶ Κλεάνθην καὶ Χρύσιππον καὶ Ἀντίπατρον 0 .
ὁ μὲν γὰρ Ἀπολλοφάνης μίαν λέγει , τὴν φρόνησιν .
τῶν δ ἀρετῶν τὰς μὲν πρώτας , τὰς δὲ ταύταις ὑποτεταγμένας 0 1 .
πρώτας μὲν τάσδε , φρόνησιν , ἀνδρείαν , δικαιοσύνην , σωφροσύνην 0 ·
ἐν εἴδει δὲ τούτων μεγαλοψυχίαν , ἐγκράτειαν , καρτερίαν , ἀγχίνοιαν , εὐβουλίαν 0 ·
καὶ τὴν μὲν φρόνησιν εἶναι ἐπιστήμην κακῶν καὶ ἀγαθῶν καὶ οὐδετέρων , τὴν δ ἀνδρείαν ἐπιστήμην ὧν αἱρετέον καὶ ὧν εὐλαβητέον καὶ οὐδετέρων 0 1 2 ·
τὴν δὲ δικαιοσύνην * * τὴν δὲ μεγαλοψυχίαν ἐπιστήμην ἢ ἕξιν ὑπεράνω ποιοῦσαν τῶν συμβαινόντων κοινῇ φαύλων τε καὶ σπουδαίων 0 1 ·
τὴν δ ἐγκράτειαν διάθεσιν ἀνυπέρβατον τῶν κατ ὀρθὸν λόγον ἢ ἕξιν ἀήττητον ἡδονῶν 0 .
τὴν δὲ καρτερίαν ἐπιστήμην ἢ ἕξιν ὧν ἐμμενετέον καὶ μὴ καὶ οὐδετέρων 0 .
τὴν δ ἀγχίνοιαν ἕξιν εὑρετικὴν τοῦ καθήκοντος ἐκ τοῦ παραχρῆμα 0 ·
τὴν δ εὐβουλίαν ἐπιστήμην τοῦ σκοπεῖσθαι ποῖα καὶ πῶς πράττοντες πράξομεν συμφερόντως 0 .
ἀνὰ λόγον δὲ καὶ τῶν κακιῶν τὰς μὲν εἶναι πρώτας , τὰς δ ὑπὸ ταύτας 0 1 ·
οἷον ἀφροσύνην μὲν καὶ δειλίαν καὶ ἀδικίαν καὶ ἀκολασίαν ἐν ταῖς πρώταις , ἀκρασίαν δὲ καὶ βραδύνοιαν καὶ κακοβουλίαν ἐν ταῖς ὑπὸ ταύτας 0 1 .
εἶναι δ ἀγνοίας τὰς κακίας , ὧν αἱ ἀρεταὶ ἐπιστῆμαι 0 .
ἀγαθὸν δὲ κοινῶς μὲν τὸ 〈 οὗ 〉 τι ὄφελος , ἰδίως δ ἤτοι τ αὐτὸν ἢ οὐχ ἕτερον ὠφελείας 0 1 .
ὅθεν αὐτήν τε τὴν ἀρετὴν καὶ τὸ μετέχον αὐτῆς ἀγαθὸν τριχῶς οὕτω λέγεσθαι ·
οἷον τὸ 〈 μὲν 〉 ἀγαθὸν ἀφ οὗ συμβαίνει 〈 ὠφελεῖσθαι , τὸ δὲ καθ ὃ συμβαίνει 〉 , ὡς τὴν πρᾶξιν τὴν κατ ἀρετήν 0 ·
ὑφ οὗ δέ , ὡς τὸν σπουδαῖον τὸν μετέχοντα τῆς ἀρετῆς 0 1 .
ἄλλως δ οὕτως ἰδίως ὁρίζονται τὸ ἀγαθόν , τὸ τέλειον κατὰ φύσιν λογικοῦ ὡς λογικοῦ .
τοιοῦτον δ εἶναι τὴν ἀρετήν , ὥς τε μετέχοντα τάς τε πράξεις τὰς κατ ἀρετὴν καὶ τοὺς σπουδαίους εἶναι ·
ἐπιγεννήματα δὲ τήν τε χαρὰν καὶ τὴν εὐφροσύνην καὶ τὰ παραπλήσια 0 .
ὡσαύτως δὲ καὶ τῶν κακιῶν τὸ μὲν εἶναι ἀφροσύνην , δειλίαν , ἀδικίαν καὶ τὰ παραπλήσια 0 ·
μετέχοντα δὲ κακίας τάς τε πράξεις τὰς κατὰ κακίαν καὶ τοὺς φαύλους 0 ·
ἐπιγεννήματα δὲ τήν τε δυσθυμίαν καὶ τὴν δυσφροσύνην καὶ τὰ ὅμοια 0 .
ἔτι τῶν ἀγαθῶν τὰ μὲν εἶναι περὶ ψυχήν , τὰ δ ἐκτός , τὰ δ οὔ τε περὶ ψυχὴν οὔ τ ἐκτός 0 1 2 .
τὰ μὲν περὶ ψυχὴν ἀρετὰς καὶ τὰς κατὰ ταύτας πράξεις 0 ·
τὰ δ ἐκτὸς τό τε σπουδαίαν ἔχειν πατρίδα καὶ σπουδαῖον φίλον καὶ τὴν τούτων εὐδαιμονίαν 0 ·
τὰ δ οὔ τ ἐκτὸς οὔ τε περὶ ψυχὴν τὸ αὐτὸν ἑαυτῷ εἶναι σπουδαῖον καὶ εὐδαίμονα 0 .
ἀνάπαλιν δὲ καὶ τῶν κακῶν τὰ μὲν περὶ ψυχὴν εἶναι , τὰς κακίας καὶ τὰς κατ αὐτὰς πράξεις 0 ·
τὰ δ ἐκτὸς τὸ ἄφρονα πατρίδα ἔχειν καὶ ἄφρονα φίλον καὶ τὴν τούτων κακοδαιμονίαν 0 ·
τὰ δ οὔ τ ἐκτὸς οὔ τε περὶ ψυχὴν τὸ αὐτὸν ἑαυτῷ εἶναι φαῦλον καὶ κακοδαίμονα 0 .
ἔτι τῶν ἀγαθῶν τὰ μὲν εἶναι τελικά , τὰ δὲ ποιητικά , τὰ δὲ τελικὰ καὶ ποιητικά 0 1 2 .
τὸν μὲν οὖν φίλον καὶ τὰς ἀπ αὐτοῦ γινομένας ὠφελείας ποιητικὰ εἶναι ἀγαθά 0 ·
θάρσος δὲ καὶ φρόνημα καὶ ἐλευθερίαν καὶ τέρψιν καὶ εὐφροσύνην καὶ ἀλυπίαν καὶ πᾶσαν τὴν κατ ἀρετὴν πρᾶξιν τελικά 0 .
ποιητικὰ δὲ καὶ τελικὰ εἶναι ἀγαθὰ 〈 τὰς ἀρετάσ 〉 0 .
καθὸ μὲν γὰρ ἀποτελοῦσι τὴν εὐδαιμονίαν , ποιητικά ἐστιν ἀγαθά ·
καθὸ δὲ συμπληροῦσιν αὐτήν , ὥστε μέρη αὐτῆς γίνεσθαι , τελικά 0 .
ὁμοίως δὲ καὶ τῶν κακῶν τὰ μὲν εἶναι τελικά , τὰ δὲ ποιητικά , τὰ δ ἀμφοτέρως ἔχοντα 0 1 .
τὸν μὲν ἐχθρὸν καὶ τὰς ἀπ αὐτοῦ γινομένας βλάβας ποιητικὰ εἶναι 0 ·
κατάπληξιν δὲ καὶ ταπεινότητα καὶ δουλείαν καὶ ἀτερπίαν καὶ δυσθυμίαν καὶ περιλυπίαν καὶ πᾶσαν τὴν κατὰ κακίαν πρᾶξιν τελικά 0 ·
ἀμφοτέρως δ ἔχοντα 〈 τὰς κακίασ 〉 , ἐπεὶ καθὸ μὲν ἀποτελοῦσι τὴν κακοδαιμονίαν , ποιητικά ἐστι ·
ἔτι τῶν περὶ ψυχὴν ἀγαθῶν τὰ μέν εἰσιν ἕξεις , τὰ δὲ διαθέσεις , τὰ δ οὔ θ ἕξεις οὔ τε διαθέσεις 0 1 .
διαθέσεις μὲν αἱ ἀρεταί , ἕξεις δὲ τὰ ἐπιτηδεύματα , οὔ τε δ ἕξεις οὔ τε διαθέσεις αἱ ἐνέργειαι 0 1 2 .
κοινῶς δὲ τῶν ἀγαθῶν μικτὰ μέν ἐστιν εὐτεκνία καὶ εὐγηρία , ἁπλοῦν δ ἐστὶν ἀγαθὸν ἐπιστήμη .
καὶ ἀεὶ μὲν παρόντα αἱ ἀρεταί , οὐκ ἀεὶ δέ , οἷον χαρά , περιπάτησις 0 1 .
πᾶν δ ἀγαθὸν συμφέρον εἶναι καὶ δέον καὶ λυσιτελὲς καὶ χρήσιμον καὶ εὔχρηστον καὶ καλὸν καὶ ὠφέλιμον καὶ αἱρετὸν καὶ δίκαιον 0 .
συμφέρον μὲν ὅτι φέρει τοιαῦτα ὧν συμβαινόντων ὠφελούμεθα 0 ·
δέον δ ὅτι συνέχει ἐν οἷς χρή 0 ·
λυσιτελὲς δ ὅτι λύει τὰ τελούμενα εἰς αὐτό , ὥστε τὴν ἀντικατάλλαξιν τὴν ἐκ τῆς πραγματείας ὑπεραίρειν τῇ ὠφελείᾳ 0 ·
χρήσιμον δ ὅτι χρείαν ὠφελείας παρέχεται 0 ·
εὔχρηστον δ ὅτι τὴν χρείαν ἐπαινετὴν ἀπεργάζεται 0 ·
καλὸν δ ὅτι συμμέτρως ἔχει πρὸς τὴν ἑαυτοῦ χρείαν 0 ·
ὠφέλιμον δ ὅτι τοιοῦτόν ἐστιν ὥστε ὠφελεῖν 0 ·
αἱρετὸν δ ὅτι τοιοῦτόν ἐστιν ὥστε εὐλόγως αὐτὸ αἱρεῖσθαι 0 ·
δίκαιον δ ὅτι νόμῳ ἐστὶ σύμφωνον καὶ κοινωνίας ποιητικόν 0 .
καλὸν δὲ λέγουσι τὸ τέλειον ἀγαθὸν παρὰ τὸ πάντας ἀπέχειν τοὺς ἐπιζητουμένους ἀριθμοὺς ὑπὸ τῆς φύσεως ἢ τὸ τελέως σύμμετρον 0 .
εἴδη δ εἶναι τοῦ καλοῦ τέτταρα , δίκαιον , ἀνδρεῖον , κόσμιον , ἐπιστημονικόν 0 ·
ἐν γὰρ τοῖσδε τὰς καλὰς πράξεις συντελεῖσθαι 0 .
ἀνὰ λόγον δὲ καὶ τοῦ αἰσχροῦ εἶναι εἴδη τέτταρα , τό τ ἄδικον καὶ τὸ δειλὸν καὶ ἄκοσμον καὶ ἄφρον 0 .
λέγεσθαι δὲ τὸ καλὸν μοναχῶς μὲν τὸ ἐπαινετοὺς παρεχόμενον τοὺς ἔχοντας 〈 ἢ 〉 ἀγαθὸν ἐπαίνου ἄξιον 0 ·
ἑτέρως δὲ τὸ εὖ πεφυκέναι πρὸς τὸ ἴδιον ἔργον 0 ·
ἄλλως δὲ τὸ ἐπικοσμοῦν , ὅταν λέγωμεν μόνον τὸν σοφὸν ἀγαθὸν καὶ καλὸν εἶναι 0 .
λέγουσι δὲ μόνον τὸ καλὸν ἀγαθὸν εἶναι , καθά φησιν Ἑκάτων ἐν τῷ τρίτῳ Περὶ ἀγαθῶν καὶ Χρύσιππος ἐν τοῖς Περὶ τοῦ καλοῦ ·
εἶναι δὲ τοῦτο ἀρετὴν καὶ τὸ μετέχον ἀρετῆς , ᾧ ἐστιν ἴσον τὸ πᾶν ἀγαθὸν καλὸν εἶναι καὶ τὸ ἰσοδυναμεῖν τῷ καλῷ τὸ ἀγαθόν , ὅπερ ἴσον ἐστὶ τούτῳ 0 .
ἐπεὶ γάρ ἐστιν ἀγαθόν , καλόν ἐστιν ·
ἔστι δὲ καλόν ·
ἀγαθὸν ἄρα ἐστί .
δοκεῖ δὲ πάντα τὰ ἀγαθὰ ἴσα εἶναι καὶ πᾶν ἀγαθὸν ἐπ ἄκρον εἶναι αἱρετὸν καὶ μή τ ἄνεσιν μή τ ἐπίτασιν ἐπιδέχεσθαι .
τῶν δ ὄντων φασὶ τὰ μὲν ἀγαθὰ εἶναι , τὰ δὲ κακά , τὰ δ οὐδέτερα 0 1 .
ἀγαθὰ μὲν οὖν τάς τ ἀρετάς , φρόνησιν , δικαιοσύνην , ἀνδρείαν , σωφροσύνην καὶ τὰ λοιπά 0 ·
κακὰ δὲ τὰ ἐναντία , ἀφροσύνην , ἀδικίαν καὶ τὰ λοιπά 0 .
οὐδέτερα δὲ ὅσα μή τ ὠφελεῖ μή τε βλάπτει , οἷον ζωή , ὑγίεια , ἡδονή , κάλλος , ἰσχύς , πλοῦτος , εὐδοξία , εὐγένεια 0 ·
καὶ τὰ τούτοις ἐναντία , θάνατος , νόσος , πόνος , αἶσχος , ἀσθένεια , πενία , ἀδοξία , δυσγένεια καὶ τὰ τούτοις παραπλήσια , καθά φησιν Ἑκάτων ἐν ἑβδόμῳ Περὶ τέλους καὶ Ἀπολλόδωρος ἐν τῇ Ἠθικῇ καὶ Χρύσιππος 0 .
μὴ γὰρ εἶναι ταῦτ ἀγαθά , ἀλλ ἀδιάφορα κατ εἶδος προηγμένα 0 .
ὡς γὰρ ἴδιον θερμοῦ τὸ θερμαίνειν , οὐ τὸ ψύχειν , οὕτω καὶ ἀγαθοῦ τὸ ὠφελεῖν , οὐ τὸ βλάπτειν 0 1 2 ·
οὐ μᾶλλον δ ὠφελεῖ ἢ βλάπτει ὁ πλοῦτος καὶ ἡ ὑγίεια ·
οὐκ ἄρ ἀγαθὸν οὔ τε πλοῦτος οὔ θ ὑγίεια .
ἔτι τέ φασιν , ᾧ ἔστιν εὖ καὶ κακῶς χρῆσθαι , τοῦτ οὐκ ἔστιν ἀγαθόν ·
πλούτῳ δὲ καὶ ὑγιείᾳ ἔστιν εὖ καὶ κακῶς χρῆσθαι ·
οὐκ ἄρ ἀγαθὸν πλοῦτος καὶ ὑγίεια .
ποσειδώνιος μέντοι καὶ ταῦτά φησι τῶν ἀγαθῶν εἶναι .
ἀλλ οὐ δὲ τὴν ἡδονὴν ἀγαθόν φασιν Ἑκάτων τ ἐν τῷ ἐνάτῳ Περὶ ἀγαθῶν καὶ Χρύσιππος ἐν τοῖς Περὶ ἡδονῆς 0 ·
εἶναι γὰρ καὶ αἰσχρὰς ἡδονάς , μηδὲν δ αἰσχρὸν εἶναι ἀγαθόν 0 .
ὠφελεῖν δέ ἐστι κινεῖν ἢ ἴσχειν κατ ἀρετήν , βλάπτειν δὲ κινεῖν ἢ ἴσχειν κατὰ κακίαν .
διχῶς δὲ λέγεσθαι ἀδιάφορα ·
ἅπαξ μὲν τὰ μή τε πρὸς εὐδαιμονίαν μή τε πρὸς κακοδαιμονίαν συνεργοῦντα , ὡς ἔχει πλοῦτος , δόξα , ὑγίεια , ἰσχὺς καὶ τὰ ὅμοια 0 ·
ἐνδέχεται γὰρ καὶ χωρὶς τούτων εὐδαιμονεῖν , τῆς ποιᾶς αὐτῶν χρήσεως εὐδαιμονικῆς οὔσης ἢ κακοδαιμονικῆς .
ἄλλως δὲ λέγεται ἀδιάφορα τὰ μή θ ὁρμῆς μή τ ἀφορμῆς κινητικά , ὡς ἔχει τὸ ἀρτίας ἔχειν ἐπὶ τῆς κεφαλῆς τρίχας ἢ περιττάς , ἢ ἐκτεῖναι τὸν δάκτυλον ἢ συστεῖλαι , τῶν προτέρων ἀδιαφόρων οὐκέθ οὕτω λεγομένων ·
ὁρμῆς γάρ ἐστιν ἐκεῖνα καὶ ἀφορμῆς κινητικά .
διὸ τὰ μὲν αὐτῶν ἐκλέγεται , 〈 τὰ δὲ ἀπεκλέγεται 〉 τῶν ἑτέρων ἐπίσης ἐχόντων πρὸς αἵρεσιν καὶ φυγήν .
τῶν ἀδιαφόρων τὰ μὲν λέγουσι προηγμένα , τὰ δὲ ἀποπροηγμένα 0 ·
προηγμένα μὲν τὰ ἔχοντα ἀξίαν , ἀποπροηγμένα δὲ τὰ ἀπαξίαν ἔχοντα 0 .
ἀξίαν δὲ τὴν μέν τινα λέγουσι σύμβλησιν πρὸς τὸν ὁμολογούμενον βίον , ἥτις ἐστὶ περὶ πᾶν ἀγαθόν 0 ·
τὴν δὲ εἶναι μέσην τινὰ δύναμιν ἢ χρείαν συμβαλλομένην πρὸς τὸν κατὰ φύσιν βίον , ὅμοιον εἰπεῖν ἥντινα προσφέρεται πρὸς τὸν κατὰ φύσιν βίον πλοῦτος ἢ ὑγίεια 0 ·
τὴν δ εἶναι ἀξίαν ἀμοιβὴν δοκιμαστοῦ , ἣν ἂν ὁ ἔμπειρος τῶν πραγμάτων τάξῃ , ὅμοιον εἰπεῖν ἀμείβεσθαι πυροὺς πρὸς τὰς σὺν ἡμιόνῳ κριθάς 0 .
προηγμένα μὲν οὖν εἶναι ἃ καὶ ἀξίαν ἔχει , οἷον ἐπὶ μὲν τῶν ψυχικῶν εὐφυΐαν , τέχνην , προκοπὴν καὶ τὰ ὅμοια 0 ·
ἐπὶ δὲ τῶν σωματικῶν ζωήν , ὑγίειαν , ῥώμην , εὐεξίαν , ἀρτιότητα , κάλλος 〈 καὶ τὰ παραπλήσια 〉 0 ·
ἐπὶ δὲ τῶν ἐκτὸς πλοῦτον , δόξαν , εὐγένειαν καὶ τὰ ὅμοια 0 .
ἀποπροηγμένα δ ἐπὶ μὲν τῶν ψυχικῶν ἀφυΐαν , ἀτεχνίαν καὶ τὰ ὅμοια 0 ·
ἐπὶ δὲ τῶν σωματικῶν θάνατον , νόσον , ἀσθένειαν , καχεξίαν , πήρωσιν , αἶσχος καὶ τὰ ὅμοια 0 ·
ἐπὶ δὲ τῶν ἐκτὸς πενίαν , ἀδοξίαν , δυσγένειαν καὶ τὰ παραπλήσια 0 ·
οὔ τε δὲ προήχθη οὔ τ ἀποπροήχθη τὰ οὐδετέρως ἔχοντα .
ἔτι τῶν προηγμένων τὰ μὲν δι αὑτὰ προῆκται , τὰ δὲ δι ἕτερα , τὰ δὲ καὶ δι αὑτὰ καὶ δι ἕτερα 0 .
δι αὑτὰ μὲν εὐφυΐα , προκοπὴ καὶ τὰ ὅμοια 0 ·
δι ἕτερα δὲ πλοῦτος , εὐγένεια καὶ τὰ ὅμοια 0 ·
δι αὑτὰ δὲ καὶ δι ἕτερα ἰσχύς , εὐαισθησία , ἀρτιότης 0 .
δι αὑτὰ μέν , ὅτι κατὰ φύσιν ἐστί 0 ·
δι ἕτερα δέ , ὅτι περιποιεῖ χρείας οὐκ ὀλίγας 0 .
ὁμοίως δ ἔχει καὶ τὸ ἀποπροηγμένον κατὰ τὸν ἐναντίον λόγον .
ἔτι δὲ καθῆκόν φασιν εἶναι ὃ πραχθὲν εὔλογόν  τε  ἴσχει ἀπολογισμόν , οἷον τὸ ἀκόλουθον ἐν τῇ ζωῇ , ὅπερ καὶ ἐπὶ τὰ φυτὰ καὶ ζῷα διατείνει 0 ·
ὁρᾶσθαι γὰρ κ ἀπὶ τούτων καθήκοντα 0 .
κατωνομάσθαι δ οὕτως ὑπὸ πρώτου Ζήνωνος τὸ καθῆκον , ἀπὸ τοῦ κατά τινας ἥκειν τῆς προσονομασίας εἰλημμένης .
ἐνέργημα δ αὐτὸ εἶναι ταῖς κατὰ φύσιν κατασκευαῖς οἰκεῖον 0 .
τῶν γὰρ καθ ὁρμὴν ἐνεργουμένων τὰ μὲν καθήκοντα εἶναι , τὰ δὲ παρὰ τὸ καθῆκον , τὰ δ οὔ τε καθήκοντα οὔ τε παρὰ τὸ καθῆκον 0 1 .
καθήκοντα μὲν οὖν εἶναι ὅσα λόγος αἱρεῖ ποιεῖν , ὡς ἔχει τὸ γονεῖς τιμᾶν , ἀδελφούς , πατρίδα , συμπεριφέρεσθαι φίλοις 0 ·
παρὰ τὸ καθῆκον δέ , ὅσα μὴ αἱρεῖ λόγος , ὡς ἔχει τὰ τοιαῦτα , γονέων ἀμελεῖν , ἀδελφῶν ἀφροντιστεῖν , φίλοις μὴ συνδιατίθεσθαι , πατρίδα ὑπερορᾶν καὶ τὰ παραπλήσια 0 ·
οὔ τε δὲ καθήκοντα οὔ τε παρὰ τὸ καθῆκον , ὅσα οὔ θ αἱρεῖ λόγος πράττειν οὔ τ ἀπαγορεύει , οἷον κάρφος ἀνελέσθαι , γραφεῖον κρατεῖν ἢ στλεγγίδα καὶ τὰ ὅμοια τούτοις 0 1 .
καὶ τὰ μὲν εἶναι καθήκοντα ἄνευ περιστάσεως , τὰ δὲ περιστατικά 0 1 .
καὶ ἄνευ μὲν περιστάσεως τάδε , ὑγιείας ἐπιμελεῖσθαι καὶ αἰσθητηρίων καὶ τὰ ὅμοια 0 ·
κατὰ περίστασιν δὲ τὸ πηροῦν ἑαυτὸν καὶ τὴν κτῆσιν διαρριπτεῖν 0 .
ἀνὰ λόγον δὲ καὶ τῶν παρὰ τὸ καθῆκον 0 .
ἔτι τῶν καθηκόντων τὰ μὲν ἀεὶ καθήκει , τὰ δὲ οὐκ ἀεί 0 .
καὶ ἀεὶ μὲν καθήκει τὸ κατ ἀρετὴν ζῆν , οὐκ ἀεὶ δὲ τὸ ἐρωτᾶν καὶ ἀποκρίνεσθαι καὶ περιπατεῖν καὶ τὰ ὅμοια 0 .
ὁ δ αὐτὸς λόγος καὶ ἐπὶ τῶν παρὰ τὸ καθῆκον 0 .
ἔστι δὲ καὶ ἐν τοῖς μέσοις τι καθῆκον , ὡς τὸ πείθεσθαι τοὺς παῖδας τοῖς παιδαγωγοῖς 0 .
φασὶ δὲ τὴν ψυχὴν εἶναι ὀκταμερῆ ·
μέρη γὰρ αὐτῆς τά τε πέντε αἰσθητήρια καὶ τὸ φωνητικὸν μόριον καὶ τὸ διανοητικόν , ὅπερ ἐστὶν αὐτὴ ἡ διάνοια , καὶ τὸ γεννητικόν 0 .
ἐκ δὲ τῶν ψευδῶν ἐπιγίνεσθαι τὴν διαστροφὴν ἐπὶ τὴν διάνοιαν , ἀφ ἧς πολλὰ πάθη βλαστάνειν καὶ ἀκαταστασίας αἴτια 0 .
ἔστι δὲ αὐτὸ τὸ πάθος κατὰ Ζήνωνα ἡ ἄλογος καὶ παρὰ φύσιν ψυχῆς κίνησις ἢ ὁρμὴ πλεονάζουσα .
τῶν δὲ παθῶν τὰ ἀνωτάτω , καθά φησιν Ἑκάτων ἐν τῷ δευτέρῳ Περὶ παθῶν καὶ Ζήνων ἐν τῷ Περὶ παθῶν , εἶναι γένη τέτταρα , λύπην , φόβον , ἐπιθυμίαν , ἡδονήν .
δοκεῖ δ αὐτοῖς τὰ πάθη κρίσεις εἶναι , καθά φησι Χρύσιππος ἐν τῷ Περὶ παθῶν ·
ἥ τε γὰρ φιλαργυρία ὑπόληψίς ἐστι τοῦ τὸ ἀργύριον καλὸν εἶναι , καὶ ἡ μέθη δὲ καὶ ἡ ἀκολασία ὁμοίως καὶ τ ἄλλα 0 .
καὶ τὴν μὲν λύπην εἶναι συστολὴν ἄλογον 0 ·
εἴδη δ αὐτῆς ἔλεον , φθόνον , ζῆλον , ζηλοτυπίαν , ἄχθος , ἐνόχλησιν , ἀνίαν , ὀδύνην , σύγχυσιν .
ἔλεον μὲν οὖν εἶναι λύπην ὡς ἐπ ἀναξίως κακοπαθοῦντι , φθόνον δὲ λύπην ἐπ ἀλλοτρίοις ἀγαθοῖς , ζῆλον δὲ λύπην ἐπὶ τῷ ἄλλῳ παρεῖναι ὧν αὐτὸς ἐπιθυμεῖ , ζηλοτυπίαν δὲ λύπην ἐπὶ τῷ καὶ ἄλλῳ παρεῖναι ἃ καὶ αὐτὸς ἔχει , ἄχθος δὲ λύπην βαρύνουσαν , ἐνόχλησιν λύπην στενοχωροῦσαν καὶ δυσχωρίαν παρασκευάζουσαν , ἀνίαν λύπην ἐκ διαλογισμῶν μένουσαν ἢ ἐπιτεινομένην , ὀδύνην λύπην ἐπίπονον , σύγχυσιν λύπην ἄλογον , ἀποκναίουσαν καὶ κωλύουσαν τὰ παρόντα συνορᾶν 0 1 2 .
ὁ δὲ φόβος ἐστὶ προσδοκία κακοῦ .
εἰς δὲ τὸν φόβον ἀνάγεται καὶ ταῦτα , δεῖμα , ὄκνος , αἰσχύνη , ἔκπληξις , θόρυβος , ἀγωνία .
δεῖμα μὲν οὖν ἐστι φόβος δέος ἐμποιῶν , αἰσχύνη δὲ φόβος ἀδοξίας , ὄκνος δὲ φόβος μελλούσης ἐνεργείας , ἔκπληξις δὲ φόβος ἐκ φαντασίας ἀσυνήθους πράγματος , θόρυβος δὲ φόβος μετὰ κατεπείξεως φωνῆς , ἀγωνία δὲ φόβος ἀδήλου πράγματος 0 1 2 .
ἡ δ ἐπιθυμία ἐστὶν ἄλογος ὄρεξις , ὑφ ἣν τάττεται καὶ ταῦτα , σπάνις , μῖσος , φιλονεικία , ὀργή , ἔρως , μῆνις , θυμός .
ἔστι δ ἡ μὲν σπάνις ἐπιθυμία τις ἐν ἀποτεύξει καὶ οἷον κεχωρισμένη ἐκ τοῦ πράγματος , τεταμένη δὲ διακενῆς ἐπ αὐτὸ καὶ σπωμένη ·
μῖσος δ ἐστὶν ἐπιθυμία τις τοῦ κακῶς εἶναί τινι μετὰ προκοπῆς τινος καὶ παρατάσεως ·
φιλονεικία δ ἐπιθυμία τις περὶ αἱρέσεως 0 ·
ὀργὴ δ ἐπιθυμία τιμωρίας τοῦ δοκοῦντος ἠδικηκέναι οὐ προσηκόντως 0 ·
ἔρως δέ ἐστιν ἐπιθυμία τις οὐχὶ περὶ σπουδαίους ·
ἔστι γὰρ ἐπιβολὴ φιλοποιίας διὰ κάλλος ἐμφαινόμενον .
μῆνις δέ ἐστιν ὀργή τις πεπαλαιωμένη καὶ ἐπίκοτος , ἐπιτηρητικὴ δέ , ὅπερ ἐμφαίνεται διὰ τῶνδε ·
εἴ περ γάρ τε χόλον γε καὶ αὐτῆμαρ καταπέψῃ , ἀλλά τε καὶ μετόπισθεν ἔχει κότον , ὄφρα τελέσσῃ .
ὁ δὲ θυμός ἐστιν ὀργὴ ἀρχομένη .
ἡδονὴ δέ ἐστιν ἄλογος ἔπαρσις ἐφ αἱρετῷ δοκοῦντι ὑπάρχειν , ὑφ ἣν τάττεται κήλησις , ἐπιχαιρεκακία , τέρψις , διάχυσις .
κήλησις μὲν οὖν ἐστιν ἡδονὴ δι ὤτων κατακηλοῦσα ·
ἐπιχαιρεκακία δὲ ἡδονὴ ἐπ ἀλλοτρίοις κακοῖς 0 ·
τέρψις δέ , οἷον τρέψις , προτροπή τις ψυχῆς ἐπὶ τὸ ἀνειμένον 0 1 ·
διά 0 ·
χυσις δ ἀνάλυσις ἀρετῆς 0 .
ὡς δὲ λέγεταί τινα ἐπὶ τοῦ σώματος ἀρρωστήματα , οἷον ποδάγρα καὶ ἀρθρίτιδες , οὕτω κ ἀπὶ τῆς ψυχῆς φιλοδοξία καὶ φιληδονία καὶ τὰ παραπλήσια 0 .
τὸ γὰρ ἀρρώστημά ἐστι νόσημα μετ ἀσθενείας , τὸ δὲ νόσημα οἴησις σφόδρα δοκοῦντος αἱρετοῦ 0 .
καὶ ὡς ἐπὶ τοῦ σώματος εὐεμπτωσίαι τινὲς λέγονται , οἷον κατάρρους καὶ διάρροια , οὕτω κ ἀπὶ τῆς ψυχῆς εἰσιν εὐκαταφορίαι , οἷον φθονερία , ἐλεημοσύνη , ἔριδες καὶ τὰ παραπλήσια .
Εἶναι δὲ καὶ εὐπαθείας φασὶ τρεῖς , χαράν , εὐλάβειαν , βούλησιν .
καὶ τὴν μὲν χαρὰν ἐναντίαν  φασὶν  εἶναι τῇ ἡδονῇ , οὖσαν εὔλογον ἔπαρσιν ·
τὴν δ εὐλάβειαν τῷ φόβῳ , οὖσαν εὔλογον ἔκκλισιν 0 .
φοβηθήσεσθαι μὲν γὰρ τὸν σοφὸν οὐδαμῶς , εὐλαβηθήσεσθαι δέ 0 .
τῇ δ ἐπιθυμίᾳ ἐναντίαν φασὶν εἶναι τὴν βούλησιν , οὖσαν εὔλογον ὄρεξιν .
καθάπερ οὖν ὑπὸ τὰ πρῶτα πάθη πίπτει τινά , τὸν αὐτὸν τρόπον καὶ ὑπὸ τὰς πρώτας εὐπαθείας 0 ·
καὶ ὑπὸ μὲν τὴν βούλησιν εὔνοιαν , εὐμένειαν , ἀσπασμόν , ἀγάπησιν 0 ·
ὑπὸ δὲ τὴν εὐλάβειαν αἰδῶ , ἁγνείαν 0 ·
ὑπὸ δὲ τὴν χαρὰν τέρψιν , εὐφροσύνην , εὐθυμίαν 0 1 .
φασὶ δὲ καὶ ἀπαθῆ εἶναι τὸν σοφόν , διὰ τὸ ἀνέμπτωτον εἶναι ·
εἶναι δὲ καὶ ἄλλον ἀπαθῆ τὸν φαῦλον , ἐν ἴσῳ λεγόμενον τῷ σκληρῷ καὶ ἀτέγκτῳ .
ἄτυφόν τ εἶναι τὸν σοφόν 0 ·
ἴσως γὰρ ἔχειν πρός τε τὸ ἔνδοξον καὶ τὸ ἄδοξον 0 .
εἶναι δὲ καὶ ἄλλον ἄτυφον , κατὰ τὸν εἰκαῖον τεταγμένον , ὅς ἐστι φαῦλος .
καὶ αὐστηροὺς δέ φασιν εἶναι πάντας τοὺς σπουδαίους , τῷ μή τ αὐτοὺς πρὸς ἡδονὴν ὁμιλεῖν μή τε παρ ἄλλων τὰ πρὸς ἡδονὴν προσδέχεσθαι .
καὶ ἄλλον δὲ εἶναι αὐστηρόν , παραπλησίως λεγόμενον τῷ αὐστηρῷ οἴνῳ , ᾧ πρὸς μὲν φαρμακοποιίαν χρῶνται , πρὸς δὲ πρόποσιν οὐ πάνυ 0 .
ἀκιβδήλους τοὺς σπουδαίους φυλακτικούς τ εἶναι τοῦ ἐπὶ τὸ βέλτιον αὑτοὺς παριστάναι , διὰ παρασκευῆς τῆς τὰ φαῦλα μὲν ἀποκρυπτούσης , τὰ δ ὑπάρχοντα ἀγαθὰ φαίνεσθαι ποιούσης .
ἀπλάστους τε 0 ·
περιῃρηκέναι γὰρ ἐν τῇ φωνῇ τὸ πλάσμα καὶ τῷ εἴδει 0 .
ἀπράγμονάς τ εἶναι ·
ἐκκλίνειν γὰρ τὸ πράττειν τι παρὰ τὸ καθῆκον 0 .
καὶ οἰνωθήσεσθαι μέν , οὐ μεθυσθήσεσθαι δέ 0 .
ἔτι δ οὐ δὲ μανήσεσθαι 0 ·
προσπεσεῖσθαι μέντοι ποτὲ αὐτῷ φαντασίας ἀλλοκότους διὰ μελαγχολίαν ἢ λήρησιν , οὐ κατὰ τὸν τῶν αἱρετῶν λόγον , ἀλλὰ παρὰ φύσιν .
οὐ δὲ μὴν λυπηθήσεσθαι τὸν σοφόν , διὰ τὸ τὴν λύπην ἄλογον εἶναι συστολὴν τῆς ψυχῆς , ὡς Ἀπολλόδωρός φησιν ἐν τῇ Ἠθικῇ 0 .
θείους τ εἶναι ·
ἔχειν γὰρ ἐν ἑαυτοῖς οἱονεὶ θεόν 0 .
τὸν δ φαῦλον ἄθεον 0 .
διττὸν δὲ εἶναι τὸν ἄθεον , τόν τ ἐναντίως τῷ θείῳ λεγόμενον καὶ τὸν ἐξουθενητικὸν τοῦ θείου 0 ·
ὅπερ οὐκ εἶναι περὶ πάντα φαῦλον 0 .
θεοσεβεῖς τε τοὺς σπουδαίους 0 ·
ἐμπείρους γὰρ εἶναι τῶν περὶ θεοὺς νομίμων 0 ·
εἶναί τε τὴν εὐσέβειαν ἐπιστήμην θεῶν θεραπείας .
ἀλλὰ μὴν καὶ θύσειν αὐτοὺς θεοῖς ἁγνούς θ ὑπάρχειν ·
ἐκνεύειν γὰρ τὰ περὶ θεοὺς ἁμαρτήματα 0 .
καὶ τοὺς θεοὺς ἄγασθαι αὐτούς ·
ὁσίους τε γὰρ εἶναι καὶ δικαίους πρὸς τὸ θεῖον 0 .
μόνους θ ἱερέας τοὺς σοφούς 0 ·
ἐπεσκέφθαι γὰρ περὶ θυσιῶν , ἱδρύσεων , καθαρμῶν , καὶ τῶν ἄλλων τῶν πρὸς θεοὺς οἰκείων .
δοκεῖ δ αὐτοῖς καὶ γονέας σέβεσθαι καὶ ἀδελφοὺς ἐν δευτέρᾳ μοίρᾳ μετὰ θεούς .
φασὶ δὲ καὶ τὴν πρὸς τὰ τέκνα φιλοστοργίαν φυσικὴν εἶναι αὐτοῖς καὶ ἐν φαύλοις μὴ εἶναι .
ἀρέσκει τ αὐτοῖς ἴσα ἡγεῖσθαι τὰ ἁμαρτήματα , καθά φησι Χρύσιππος ἐν τῷ τετάρτῳ τῶν Ἠθικῶν ζητημάτων καὶ Περσαῖος καὶ Ζήνων .
εἰ γὰρ ἀληθὲς ἀληθοῦς μᾶλλον οὐκ ἔστιν , οὐ δὲ ψεῦδος ψεύδους 0 1 ·
οὕτως οὐ δ ἀπάτη ἀπάτης , οὐ δ ἁμάρτημα ἁμαρτήματος 0 .
καὶ γὰρ ὁ ἑκατὸν σταδίους ἀπέχων Κανώβου καὶ ὁ ἕνα ἐπίσης οὐκ εἰσὶν ἐν Κανώβῳ ·
οὕτω καὶ ὁ πλέον καὶ ὁ ἔλαττον ἁμαρτάνων ἐπίσης οὐκ εἰσὶν ἐν τῷ κατορθοῦν .
ἡρακλείδης μέντοι ὁ Ταρσεύς , Ἀντιπάτρου τοῦ Ταρσέως γνώριμος , καὶ Ἀθηνόδωρος ἄνισά φασι τὰ ἁμαρτήματα .
πολιτεύσεσθαί φασι τὸν σοφὸν ἂν μή τι κωλύῃ , ὥς φησι Χρύσιππος ἐν πρώτῳ Περὶ βίων ·
καὶ γὰρ κακίαν ἐφέξειν καὶ ἐπ ἀρετὴν παρορμήσειν 0 .
καὶ γαμήσειν , ὡς ὁ Ζήνων φησὶν ἐν Πολιτείᾳ , καὶ παιδοποιήσεσθαι 0 .
ἔτι τε μὴ δοξάσειν τὸν σοφόν , τουτέστι ψεύδει μὴ συγκαταθήσεσθαι μηδενί 0 .
κυνιεῖν τ αὐτόν ·
εἶναι γὰρ τὸν κυνισμὸν σύντομον ἐπ ἀρετὴν ὁδόν , ὡς Ἀπολλόδωρος ἐν τῇ Ἠθικῇ 0 .
γεύσεσθαί τε καὶ ἀνθρωπίνων σαρκῶν κατὰ περίστασιν .
μόνον τ ἐλεύθερον , τοὺς δὲ φαύλους δούλους 0 1 ·
εἶναι γὰρ τὴν ἐλευθερίαν ἐξουσίαν αὐτοπραγίας , τὴν δὲ δουλείαν στέρησιν αὐτοπραγίας 0 1 .
εἶναι δὲ καὶ ἄλλην δουλείαν τὴν ἐν ὑποτάξει καὶ τρίτην τὴν ἐν κτήσει τε καὶ ὑποτάξει , ᾗ ἀντιτίθεται ἡ δεσποτεία , φαύλη οὖσα καὶ αὕτη .
οὐ μόνον δ ἐλευθερους εἶναι τοὺς σοφούς , ἀλλὰ καὶ βασιλέας , τῆς βασιλείας οὔσης ἀρχῆς ἀνυπευθύνου , ἥτις περὶ μόνους ἂν τοὺς σοφοὺς συσταίη , καθά φησι Χρύσιππος ἐν τῷ Περὶ τοῦ κυρίως κεχρῆσθαι Ζήνωνα τοῖς ὀνόμασιν 0 ·
ἐγνωκέναι γάρ φησι δεῖν τὸν ἄρχοντα περὶ ἀγαθῶν καὶ κακῶν , μηδένα δὲ τῶν φαύλων ἐπίστασθαι ταῦτα .
ὁμοίως δὲ καὶ ἀρχικοὺς δικαστικούς τε καὶ ῥητορικοὺς μόνους εἶναι , τῶν δὲ φαύλων οὐδένα 0 .
ἔτι καὶ ἀναμαρτήτους , τῷ ἀπεριπτώτους εἶναι ἁμαρτήματι 0 .
ἀβλαβεῖς τ εἶναι 0 ·
οὐ γὰρ ἄλλους βλάπτειν οὔ θ αὑτούς 0 .
ἐλεήμονάς τε μὴ εἶναι συγγνώμην τ ἔχειν μηδενί ·
μὴ γὰρ παριέναι τὰς ἐκ τοῦ νόμου ἐπιβαλλούσας κολάσεις , ἐπεὶ τό γ εἴκειν καὶ ὁ ἔλεος αὐτή θ ἡ ἐπιείκεια οὐδένειά ἐστι ψυχῆς πρὸς κολάσεις προσποιουμένης χρηστότητα 0 ·
μη δ οἴεσθαι σκληροτέρας αὐτὰς εἶναι .
ἔτι τε τὸν σοφὸν οὐδὲν θαυμάζειν τῶν δοκούντων παραδόξων , οἷον Χαρώνεια καὶ ἀμπώτιδας καὶ πηγὰς θερμῶν ὑδάτων καὶ πυρὸς ἀναφυσήματα 0 .
ἀλλὰ μὴν οὐ δ ἐν ἐρημίᾳ , φασί , βιώσεται ὁ σπουδαῖος ·
κοινωνικὸς γὰρ φύσει καὶ πρακτικός 0 .
τὴν μέντοι ἄσκησιν ἀποδέξεται ὑπὲρ τῆς τοῦ σώματος ὑπομονῆς .
Εὔξεταί τε , φασίν , ὁ σοφός , αἰτούμενος τὰ ἀγαθὰ παρὰ τῶν θεῶν , καθά φησι Ποσειδώνιος ἐν τῷ πρώτῳ Περὶ καθηκόντων καὶ Ἑκάτων ἐν τρίτῳ Περὶ παραδόξων .
λέγουσι δὲ καὶ τὴν φιλίαν ἐν μονοις τοῖς σπουδαίοις εἶναι , διὰ τὴν ὁμοιότητα ·
φασὶ δ αὐτὴν κοινωνίαν τινὰ εἶναι τῶν κατὰ τὸν βίον , χρωμένων ἡμῶν τοῖς φίλοις ὡς ἑαυτοῖς 0 .
δι αὑτόν θ αἱρετὸν τὸν φίλον ἀποφαίνονται καὶ τὴν πολυφιλίαν ἀγαθόν 0 .
ἔν τε τοῖς φαύλοις μὴ εἶναι φιλίαν μηδενί τε τῶν φαύλων φίλον εἶναι 0 .
πάντας τε τοὺς ἄφρονας μαίνεσθαι ·
οὐ γὰρ φρονίμους εἶναι , ἀλλὰ κατὰ τὴν ἴσην τῇ ἀφροσύνῃ μανίαν πάντα πράττειν 0 .
πάντα τ εὖ ποιεῖν τὸν σοφόν , ὡς καὶ πάντα φαμὲν τὰ αὐλήματα εὖ αὐλεῖν τὸν Ἰσμηνίαν 0 .
καὶ τῶν σοφῶν δὲ πάντα εἶναι ·
δεδωκέναι γὰρ αὐτοῖς παντελῆ ἐξουσίαν τὸν νόμον 0 .
τῶν δὲ φαύλων εἶναί τινα λέγεται , ὃν τρόπον καὶ τῶν ἀδίκων , ἄλλως μὲν τῆς πόλεως , ἄλλως δὲ τῶν χρωμένων φαμέν 0 .
τὰς δ ἀρετὰς λέγουσιν ἀντακολουθεῖν ἀλλήλαις καὶ τὸν μίαν ἔχοντα πάσας ἔχειν ·
εἶναι γὰρ αὐτῶν τὰ θεωρήματα κοινά , καθάπερ Χρύσιππος ἐν τῷ πρώτῳ Περὶ ἀρετῶν φησιν , Ἀπολλόδωρος δὲ ἐν τῇ Φυσικῇ κατὰ τὴν ἀρχαίαν , Ἑκάτων δὲ ἐν τῷ τρίτῳ Περὶ ἀρετῶν 0 1 2 .
τὸν γὰρ ἐνάρετον θεωρητικόν τ εἶναι καὶ πρακτικὸν τῶν ποιητέων 0 .
τὰ δὲ ποιητέα καὶ αἱρετέα ἐστὶ καὶ ὑπομενητέα καὶ ἐμμενητέα καὶ ἀπονεμητέα , ὥστ εἰ τὰ μὲν αἱρετικῶς ποιεῖ , τὰ δ ὑπομενητικῶς , τὰ δ ἀπονεμητικῶς , τὰ δ ἐμμενητικῶς , φρόνιμός τ ἐστὶ καὶ ἀνδρεῖος καὶ δίκαιος καὶ σώφρων 0 1 2 .
κεφαλαιοῦσθαί θ ἑκάστην τῶν ἀρετῶν περί τι ἴδιον κεφάλαιον , οἷον τὴν ἀνδρείαν περὶ τὰ ὑπομενητέα , τὴν φρόνησιν περὶ τὰ ποιητέα καὶ μὴ καὶ οὐδέτερα 0 1 ·
ὁμοίως τε καὶ τὰς ἄλλας περὶ τὰ οἰκεῖα τρέπεσθαι .
ἕπονται δὲ τῇ μὲν φρονήσει εὐβουλία καὶ σύνεσις , τῇ δὲ σωφροσύνῃ εὐταξία καὶ κοσμιότης , τῇ δὲ δικαιοσύνῃ ἰσότης καὶ εὐγνωμοσύνη , τῇ δὲ ἀνδρείᾳ ἀπαραλλαξία καὶ εὐτονία 0 1 2 .
ἀρέσκει δ αὐτοῖς μηδὲν μεταξὺ εἶναι ἀρετῆς καὶ κακίας , τῶν Περιπατητικῶν μεταξὺ ἀρετῆς καὶ κακίας εἶναι λεγόντων τὴν προκοπήν ·
ὡς γὰρ δεῖν φασιν ἢ ὀρθὸν εἶναι ξύλον ἢ στρεβλόν , οὕτως ἢ δίκαιον ἢ ἄδικον , οὔ τε δὲ δικαιότερον οὔ τ ἀδικώτερον , καὶ ἐπὶ τῶν ἄλλων ὁμοίως 0 1 2 .
καὶ μὴν τὴν ἀρετὴν Χρύσιππος μὲν ἀποβλητήν , Κλεάνθης δὲ ἀναπόβλητον 0 1 ·
ὁ μὲν ἀποβλητὴν διὰ μέθην καὶ μελαγχολίαν , ὁ δ ἀναπόβλητον διὰ βεβαίους καταλήψεις 0 1 2 ·
καὶ αὐτὴν δι 〈 αὑτὴν 〉 αἱρετὴν εἶναι .
αἰσχυνόμεθα γοῦν ἐφ οἷς κακῶς πράττομεν , ὡς ἂν μόνον τὸ καλὸν εἰδότες ἀγαθόν .
αὐτάρκη τ εἶναι αὐτὴν πρὸς εὐδαιμονίαν , καθά φησι Ζήνων καὶ Χρύσιππος ἐν τῷ πρώτῳ Περὶ ἀρετῶν καὶ Ἑκάτων ἐν τῷ δευτέρῳ Περὶ ἀγαθῶν 0 .
εἰ γάρ , φησίν , αὐτάρκης ἐστὶν ἡ μεγαλοψυχία πρὸς τὸ πάντων ὑπεράνω ποιεῖν , ἔστι δὲ μέρος τῆς ἀρετῆς , αὐτάρκης ἔσται καὶ ἡ ἀρετὴ πρὸς εὐδαιμονίαν καταφρονοῦσα καὶ τῶν δοκούντων ὀχληρῶν .
ὁ μέντοι Παναίτιος καὶ Ποσειδώνιος οὐκ αὐτάρκη λέγουσι τὴν ἀρετήν , ἀλλὰ χρείαν εἶναί φασι καὶ ὑγιείας καὶ χορηγίας καὶ ἰσχύος .
ἀρέσκει δ αὐτοῖς καὶ διὰ παντὸς χρῆσθαι τῇ ἀρετῇ , ὡς οἱ περὶ Κλεάνθην φασίν ·
ἀναπόβλητος γάρ ἐστι καὶ πάντοτε τῇ ψυχῇ χρῆται οὔσῃ τελείᾳ ὁ σπουδαῖος .
φύσει τε τὸ δίκαιον εἶναι καὶ μὴ θέσει , ὡς καὶ τὸν νόμον καὶ τὸν ὀρθὸν λόγον , καθά φησι Χρύσιππος ἐν τῷ Περὶ τοῦ καλοῦ 0 1 .
δοκεῖ δ αὐτοῖς μη δὲ διὰ τὴν διαφωνίαν ἀφίστασθαι φιλοσοφίας , ἐπεὶ τῷ λόγῳ τούτῳ προλείψειν ὅλον τὸν βίον , ὡς καὶ Ποσειδώνιός φησιν ἐν τοῖς Προτρεπτικοῖς 0 .
εὐχρηστεῖν δὲ καὶ τὰ ἐγκύκλια μαθήματά φησιν ὁ Χρύσιππος .
ἔτι ἀρέσκει αὐτοῖς μηδὲν εἶναι ἡμῖν δίκαιον πρὸς τὰ ἄλλα ζῷα , διὰ τὴν ἀνομοιότητα , καθά φησι Χρύσιππος ἐν τῷ πρώτῳ Περὶ δικαιοσύνης καὶ Ποσειδώνιος ἐν πρώτῳ Περὶ καθήκοντος .
καὶ ἐρασθήσεσθαι δὲ τὸν σοφὸν τῶν νέων τῶν ἐμφαινόντων διὰ τοῦ εἴδους τὴν πρὸς ἀρετὴν εὐφυΐαν , ὥς φησι Ζήνων ἐν τῇ Πολιτείᾳ καὶ Χρύσιππος ἐν τῷ πρώτῳ Περὶ βίων καὶ Ἀπολλόδωρος ἐν τῇ Ἠθικῇ 0 .
Εἶναι δὲ τὸν ἔρωτα ἐπιβολὴν φιλοποιίας διὰ κάλλος ἐμφαινόμενον ·
καὶ μὴ εἶναι συνουσίας , ἀλλὰ φιλίας 0 .
τὸν γοῦν Θρασωνίδην καίπερ ἐν ἐξουσίᾳ ἔχοντα τὴν ἐρωμένην , διὰ τὸ μισεῖσθαι ἀπέχεσθαι αὐτῆς 0 .
εἶναι οὖν τὸν ἔρωτα φιλίας , ὡς καὶ Χρύσιππος ἐν τῷ Περὶ ἔρωτός φησι 0 ·
καὶ μὴ εἶναι θεόπεμπτον αὐτόν 0 .
εἶναι δὲ καὶ τὴν ὥραν ἄνθος ἀρετῆς .
βίων δὲ τριῶν ὄντων , θεωρητικοῦ καὶ πρακτικοῦ καὶ λογικοῦ , τὸν τρίτον φασὶν αἱρετέον ·
γεγονέναι γὰρ ὑπὸ τῆς φύσεως ἐπίτηδες τὸ λογικὸν ζῷον πρὸς θεωρίαν καὶ πρᾶξιν .
εὐλόγως τέ φασιν ἐξάξειν ἑαυτὸν τοῦ βίου τὸν σοφόν , καὶ ὑπὲρ πατρίδος καὶ ὑπὲρ φίλων , κ ἂν ἐν σκληροτέρᾳ γένηται ἀλγηδόνι ἢ πηρώσεσιν ἢ νόσοις ἀνιάτοις .
ἀρέσκει δ αὐτοῖς καὶ κοινὰς εἶναι τὰς γυναῖκας δεῖν παρὰ τοῖς σοφοῖς , ὥστε τὸν ἐντυχόντα τῇ ἐντυχούσῃ χρῆσθαι , καθά φησι Ζήνων ἐν τῇ Πολιτείᾳ καὶ Χρύσιππος ἐν τῷ Περὶ πολιτείας ,  ἀλλ ἔτι Διογένης ὁ κυνικὸς καὶ Πλάτων  0 .
πάντας τε παῖδας ἐπίσης στέρξομεν πατέρων τρόπον καὶ ἡ ἐπὶ μοιχείᾳ ζηλοτυπία περιαιρεθήσεται .
πολιτείαν δ ἀρίστην τὴν μικτὴν ἔκ τε δημοκρατίας καὶ βασιλείας καὶ ἀριστοκρατίας 0 .
καὶ ἐν μὲν τοῖς ἠθικοῖς δόγμασι τοιαῦτα λέγουσι καὶ τούτων πλείω μετὰ τῶν οἰκείων ἀποδείξεων 0 ·
ταῦτα δ ὡς ἐν κεφαλαίοις ἡμῖν λελέχθω καὶ στοιχειωδῶς 0 .
τὸν δὲ φυσικὸν λόγον διαιροῦσιν εἴς τε τὸν περὶ σωμάτων τόπον καὶ περὶ ἀρχῶν καὶ στοιχείων καὶ θεῶν καὶ περάτων καὶ τόπου καὶ κενοῦ .